|  |  |  |  |  |
| --- | --- | --- | --- | --- |
| **EPAIMAHAI ZK.: 4 eta 5 KALIFIKAZIOA** | | | |  |
| **DEITURAK** | | |  |  |
| **IZENA** | |  | |  |
| **NANa/ANTa** |  | | |  |

============= LEHEN ZATIA. TEST ERAKO ARIKETA ===========

+ 0,25 puntu erantzun zuzen bakoitzagatik. - 0,10 puntu erantzun oker bakoitzagatik. Erantzun gabeko galdera (edo erantzun bat baino markatu direnean) = 0 puntu.

Ingura ezazu biribil batekin galdera bakoitzaren erantzun zuzena

1. Enpresa "sistema" moduan hartuta, zein dira haren ezaugarri nagusiak?
   1. Produktiboa, mendekoa eta antolatua izatea.
   2. Itxia, independentea eta hierarkizatua izatea
   3. Irekia, autoerregulatua, globala eta sinergiaduna izatea
2. Nola deitzen zaio baliabideei etekinik handiena ateratzeko eragile ekonomiko batek duen gaitasunari?
   1. Efizientzia.
   2. Eraginkortasuna.
   3. Mozkina.
3. Zuzendaritza Kontseilua hauetako bateko berezko organoa da:
   1. Unibertsitate-sozietatea.
   2. Banako enpresa.
   3. Sozietate kooperatiboa.
4. Enpresa batek bere banaketa- eta salmenta-prozesuen kontrola bereganatzen duenean, honela esaten zaio:
   1. Aurrerako integrazioa.
   2. Atzerako integrazioa.
   3. *Outsourcing*a edo azpikontratazioa.
5. "100 Kapitala" kontua honako masa honetan sailkatuko da:
   1. Aktibo korrontea.
   2. Ondare garbia (funts propioak).
   3. Aktibo ez-korrontea.
6. Enpresa barnean "talde informalak" eratzea lotuta dago:
   1. Elton Mayo-rekin.
   2. Eredu "fordistarekin" eta "toyotistarekin".
   3. Henry Fayol-ekin.
7. Enpresa baten galera-irabazien kontuak informazio hau ematen du:
   1. Zenbat diru daukan enpresak, zorrak kenduta.
   2. Ekitaldiaren emaitzaren bolumenari buruzko informazioa ematen du eta, horretaz gainera, irabazi edo galera horien zergatiak zein diren azaltzen du.
   3. Zenbat diru eskatu beharko den epe laburrean, porrot teknikoa saihestu nahi bada.
8. Enpresa batek ez badu hirugarrenekin zorrik, hau gertatuko da:
   1. Aktiboa = Garbia
   2. Aktiboa = Garbia + Pasiboa
   3. Aktiboa + Pasiboa = Kapitala
9. “25 urtetik beherako emakumeak, Internet egunean 4 ordu baino gehiago erabiltzen dutenak, beren ikasketen, ingurumenaren eta ekologiaren gaineko kezka dutenak” izeneko kategoria honako hau izan daiteke:
   1. Kategoria bat, merkatu-inkesta bat egiten denean puntuaziorik baxuena lortzen dutenei aplikatzen zaiena.
   2. Merkatu-azterketa bateko segmentazioetako bat, biztanleria multzo homogeneotan multzokatzen denean.
   3. Marketinaren 4 D-etako bat, hots, merkatu-azterketa bateko ezinbesteko prozesua.
10. Hauek dira ekonomiako ekoizpen-faktoreak:
    1. Makineria, inbertsioa, antolaketa eta lurraldea.
    2. Kapitala, lurra, lana eta teknologia.
    3. Petrolioa, Internet, elektrizitatea, gasa eta bit-coinak.

BIGARREN ZATIA. ARIKETA PRAKTIKOAK

ELOY-MERLIN enpresak honako ondare-kontu hauek aurkeztu ditu, 2023ko abenduaren 31n itxiak.

|  |  |  |  |
| --- | --- | --- | --- |
| 1. Kutxa, € | 300 | 10. Bezeroak | 700 |
| 1. Bankuaren k/k | 6.000 | 11. Garraiorako elementuak | 12.000 |
| 1. Makineria | 20.000 | 12. Zerbitzuak emateagatiko hartzekodunak | 1.000 |
| 1. Informazioa prozesatzeko ekipamenduak | 4.000 | 13. Epe luzeko zorrak kreditu-erakundeekin | 12.000 |
| 1. Hornitzaileak | 6.000 | 14. Epe laburreko zorrak kreditu-erakundeekin | 6.000 |
| 1. Salgaiak | 10.000 | 15. Zordunak | 3.000 |
| 1. Eraikinak | 25.000 | 16. Kapital soziala | 60.000 |
| 1. Higigarriak | 7.000 | 17. Kobratzeko merkataritzako efektuak dituzten bezeroak | 8.000 |
| 1. Erreserbak | 5.000 | 18. Ordaintzeko merkataritzako efektuak dituzten hornitzaileak | 6.000 |

1. Kalkula itzazu balio hauek: (0,5 puntu bakoitzeko)

|  |  |  |
| --- | --- | --- |
| Aktibo ez-korrontea | |  |
| Aktibo korrontea | |  |
|  | Erabilgarria |  |
| Bihurgarria |  |
| Izakinak |  |
| Funts propioak | |  |
| Pasiboa, GUZTIRA (korrontea eta ez-korrontea) | |  |

2. Kalkula ezazu maniobra-funtsa (0,5 puntu) eta azaldu emaitza (0,25 puntu).

3. Adieraz ezazu nola kalkulatzen diren likideziaren eta kaudimenaren (berme izena ere ematen zaio) ratioak (formula) (0,25 puntu bakoitzeko)

4. PHANTOMAS SL enpresak oheko arropa fabrikatzen du. Guztira, enpresaren aktiboa 700.000 eurokoa da. Pasibo osoa (Pasibo ez-korrontea + Pasibo korrontea) 390.000 eurokoa da. Balantze horrekin, aurreko ekitaldian 52.000 euroko irabazia lortu du, interesak eta zergak ordaindu aurretik. Ekitaldi honetako zergak 14.000 euro izan dira, eta finantza gastuak (komisioak, interesak), 27.500 euro. Egin eragiketa hauek:

(0,75 puntu bakoitzeko)

a) Kalkula ezazu enpresaren errentagarritasun ekonomikoa.

b) Kalkula ezazu finantza-errentagarritasuna.

5. Energia berriztagarrietan inbertitzen duen talde batek Nafarroan inbertitu nahi du. Bi aukera ditu: haize-parke txiki bat Taxoaren, eta eguzki-instalazio fotovoltaiko bat Gorraitzen. Taulako aurreikuspenekin eta balio eguneratu garbiaren (BEG) irizpidearen arabera, bietako zein hautatuko du? Merkatuko interes-tasa i=% 5.

(1,25 puntu)

HO = Hasierako ordainketa Fi = Kutxako fluxu garbiak aldi bakoitzean.

|  |  |  |  |  |
| --- | --- | --- | --- | --- |
| Inbertsioa | HO | F1 | F2 | F3 |
| Haize-parkea | 25.000 | 5.000 | 15.000 | 20.000 |
| Eguziki-instalazio fotovoltaikoa | 60.000 | 10.000 | 25.000 | 30.000 |

6. TXISTORROSIS farmazia-enpresak obesitatea desagerrarazten duen ukendu bat garatu du. Ukendu-tutuak 50 euroan saltzen ditu Nafarroa guztiko farmazietan. Produktua garatzeko nabeak alokatzeagatik 100.000 euro ordaintzen ditu hilabetean, 60.000 euro soldatengatik, eta 40.000 euro pantente, aseguru eta lizentziengatik. (denak ere hilabetero). Kalkulatu denez, ukendu-tutu bakoitzaren produkzio-kostua 30 eurokoa da unitateko.

Datu horiek eskuan dituzula, kalkula ezazu zein den enpresaren errentagarritasun-atalasea (itopuntua) eta azaldu labur zer den. (1 puntu)

Irudika ezazu grafiko batean: (0,5 puntu)